《卞两无先生孔时蜀天津人以抗陈珰逮系金吾者五载炳不识其人素重其品作诗遗之》
明代·黄儒炳

卞君钟灵自天水，昂藏七尺伟男子。豺狼当道恣纵横，奋身请为苍生死。

满腔热血空自知，数茎白发更成丝。入狱不祷皋陶神，那问死别与生离。

南冠五载久幽絷，北阙一朝恩下及。衔恩归卧缙云山，葛巾野服日闲闲。

年来汉诏收遗直，清闻名高玉笋班。

作者简介：（?—1626）明广东顺德人，字士明。万历三十二年进士。授翰林编修。官至吏部左侍郎。屡忤魏忠贤。天启六年，魏良卿封肃宁伯，儒炳知事不可为，即日告归，寻卒。